CELEX: 62019TB0099
Language: fi
Date: 2019-09-25 00:00:00
Title: asia T-99/19: Unionin yleisen tuomioistuimen määräys 25.9.2019 – Magnan v. komissio (Laiminlyönti-, vahingonkorvaus- ja kumoamiskanne – Työntekijöiden vapaa liikkuvuus – Ammatillinen vapaus – Henkilöiden vapaasta liikkuvuudesta tehty Euroopan yhteisön ja sen jäsenvaltioiden sekä Sveitsin valaliiton välinen sopimus – Tämän sopimuksen väitetty rikkominen lääkärin ammatin harjoittamista koskevilla Sveitsin laeilla ja asetuksilla – Vaatimus ryhtymisestä toimenpiteisiin Sveitsiä vastaan ja vaatimus aiheutuneen vahingon korvaamisesta – Euroopan ulkosuhdehallinnon vastaus – Kanne, jonka tutkittavaksi ottamisen edellytykset osittain selvästi puuttuvat ja joka on osittain oikeudellisesti selvästi täysin perusteeton)

16.12.2019   
            
            
               FI
            
            
               Euroopan unionin virallinen lehti
            
            
               C 423/57
            
         
      Unionin yleisen tuomioistuimen määräys 25.9.2019 – Magnan v. komissio
      (asia T-99/19) (1)
      
      (Laiminlyönti-, vahingonkorvaus- ja kumoamiskanne - Työntekijöiden vapaa liikkuvuus - Ammatillinen vapaus - Henkilöiden vapaasta liikkuvuudesta tehty Euroopan yhteisön ja sen jäsenvaltioiden sekä Sveitsin valaliiton välinen sopimus - Tämän sopimuksen väitetty rikkominen lääkärin ammatin harjoittamista koskevilla Sveitsin laeilla ja asetuksilla - Vaatimus ryhtymisestä toimenpiteisiin Sveitsiä vastaan ja vaatimus aiheutuneen vahingon korvaamisesta - Euroopan ulkosuhdehallinnon vastaus - Kanne, jonka tutkittavaksi ottamisen edellytykset osittain selvästi puuttuvat ja joka on osittain oikeudellisesti selvästi täysin perusteeton)
      (2019/C 423/72)
      Oikeudenkäyntikieli: ranska
      
         Asianosaiset
      
      
         Kantaja: Nathaniel Magnan (Aix-en-Provence, Ranska) (edustaja: asianajaja: J. Fayolle)
      
         Vastaaja: Euroopan komissio (asiamiehet: H. Støvlbæk, J. Hottiaux ja M. Šimerdová)
      
         Oikeudenkäynnin kohde
      
      Ensinnäkin SEUT 265 artiklaan perustuva vaatimus todeta, että komissio pidättyi lainvastaisesti ryhtymästä toimenpiteisiin Sveitsi valaliittoa vastaan tämän väitetysti rikottua henkilöiden vapaasta liikkuvuudesta tehtyä Euroopan yhteisön ja sen jäsenvaltioiden sekä Sveitsin valaliiton välistä sopimusta (EYVL 2002, L 114, s. 6), joka allekirjoitettiin Luxemburgissa 21.6.1999, toiseksi SEUT 263 artiklaan perustuva vaatimus kumota 20.12.2018 päivättyyn Euroopan ulkosuhdehallinnon kirjeeseen sisältyvä komission päätös, jolla tämä kieltäytyi ryhtymästä toimenpiteisiin Sveitsin valaliittoa vastaan, ja kolmanneksi SEUT 268 ja SEUT 340 artiklaan perustuva vaatimus korvata vahinko, jota kantajalle on väitetysti aiheutunut vuodesta 2013 alkaen sen vuoksi, että henkilöiden vapaasta liikkuvuudesta tehtyä Euroopan yhteisön ja sen jäsenvaltioiden sekä Sveitsin valaliiton välistä sopimusta rikottiin, ja määrätä uhkasakko.
      
         Määräysosa
      
      
                  1)
               
               
                  Kanne hylätään.
               
            
                  2)
               
               
                  Nathaniel Magnan velvoitetaan korvaamaan oikeudenkäyntikulut.
               
            
         (1)  EUVL C 206, 17.6.2019.